title: Vykonávacie nariadenie Komisie (EÚ) 2020/1992 z 2. decembra 2020, ktorým sa mení nariadenie (ES) č. 474/2006, pokiaľ ide o zoznam leteckých dopravcov podliehajúcich zákazu vykonávania leteckej dopravy alebo prevádzkovým obmedzeniam v rámci Únie (Text s významom pre EHP)

text:
                  7.12.2020

                  SK

                  Úradný vestník Európskej únie

                  L 410/49

         VYKONÁVACIE NARIADENIE KOMISIE (EÚ) 2020/1992
         z 2. decembra 2020,
         ktorým sa mení nariadenie (ES) č. 474/2006, pokiaľ ide o zoznam leteckých dopravcov podliehajúcich zákazu vykonávania leteckej dopravy alebo prevádzkovým obmedzeniam v rámci Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 2111/2005 zo 14. decembra 2005 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, a o informovaní cestujúcich v leteckej doprave o totožnosti prevádzkujúceho leteckého dopravcu, ktorým sa zrušuje článok 9 smernice 2004/36/ES (1), a najmä na jeho článok 4 ods. 2,
         keďže:

                     (1)

                     Nariadením Komisie (ES) č. 474/2006 (2) sa vytvára zoznam leteckých dopravcov, ktorí podliehajú zákazu vykonávania leteckej dopravy v rámci Únie.

                     (2)

                     Niektoré členské štáty a Agentúra Európskej únie pre bezpečnosť letectva (ďalej len „agentúra“) oznámili Komisii podľa článku 4 ods. 3 nariadenia (ES) č. 2111/2005 informácie, ktoré sú relevantné pre aktualizáciu uvedeného zoznamu. Dôležité informácie poskytli aj tretie krajiny a medzinárodné organizácie. Poskytnuté informácie prispievajú k záveru, že zoznam by sa mal aktualizovať.

                     (3)

                     Komisia informovala všetkých dotknutých leteckých dopravcov, a to buď priamo, alebo prostredníctvom orgánov, ktoré zodpovedajú za regulačný dohľad nad týmito dopravcami, o základných skutočnostiach a okolnostiach, ktoré budú podkladom pre rozhodnutie o uložení zákazu vykonávania leteckej dopravy v rámci Únie alebo o úprave podmienok zákazu vykonávania leteckej dopravy uloženého leteckému dopravcovi, ktorý je zaradený do zoznamov v prílohách A alebo B k nariadeniu (ES) č. 474/2006.

                     (4)

                     Komisia umožnila dotknutým leteckým dopravcom nahliadnuť do všetkých relevantných dokumentov, predložiť písomné pripomienky a predniesť ústne stanovisko Komisii a výboru zriadenému nariadením (ES) č. 2111/2005 (ďalej len „Výbor EÚ pre leteckú bezpečnosť“).

                     (5)

                     Komisia informovala Výbor EÚ pre leteckú bezpečnosť o prebiehajúcich spoločných konzultáciách v rámci nariadenia (ES) č. 2111/2005 a nariadenia Komisie (ES) č. 473/2006 (3) s príslušnými orgánmi a leteckými dopravcami z Bieloruska, Dominikánskej republiky, Gabonu, Kazachstanu, Moldavska, Pakistanu a Ruska. Komisia informovala Výbor EÚ pre leteckú bezpečnosť aj o stave bezpečnosti letectva v Arménsku, Kongu (Brazzaville), Rovníkovej Guinei, Indonézii a Kirgizsku.

                     (6)

                     Agentúra informovala Komisiu a Výbor EÚ pre leteckú bezpečnosť o technických posúdeniach vykonaných na účely počiatočného hodnotenia a priebežného monitorovania oprávnení prevádzkovateľov z tretích krajín (ďalej len „TCO“) vydaných na základe nariadenia Komisie (EÚ) č. 452/2014 (4).

                     (7)

                     Agentúra takisto informovala Komisiu a Výbor EÚ pre leteckú bezpečnosť o výsledkoch analýzy inšpekcií na odbavovacej ploche vychádzajúcich z programu hodnotenia bezpečnosti zahraničných lietadiel (ďalej len „SAFA“), ktoré sa vykonali v rámci únijného programu inšpekcií na odbavovacej ploche v súlade s nariadením Komisie (EÚ) č. 965/2012 (5).

                     (8)

                     Agentúra ďalej informovala Komisiu a Výbor EÚ pre leteckú bezpečnosť o projektoch technickej pomoci realizovaných v tretích krajinách, ktoré podliehajú zákazu vykonávania leteckej dopravy podľa nariadenia (ES) č. 474/2006. Agentúra okrem toho poskytla informácie o plánoch a žiadostiach o ďalšiu technickú pomoc a spoluprácu v záujme zlepšenia administratívnej a technickej spôsobilosti orgánov civilného letectva v tretích krajinách s cieľom pomôcť vyriešiť nesúlad s platnými medzinárodnými bezpečnostnými normami v oblasti civilného letectva. Členské štáty boli vyzvané, aby na tieto žiadosti reagovali bilaterálne v spolupráci s Komisiou a agentúrou. V tejto súvislosti Komisia opätovne zdôraznila, aké užitočné je poskytovať medzinárodnej leteckej komunite informácie o technickej pomoci, ktorú Únia a jej členské štáty poskytujú tretím krajinám v záujme zlepšenia bezpečnosti letectva na celom svete, a to najmä prostredníctvom partnerstva v oblasti pomoci pri implementácii bezpečnosti letectva (Aviation Safety Implementation Assistance Partnership, ASIAP) Medzinárodnej organizácie civilného letectva (ICAO).

                     (9)

                     Eurocontrol poskytol Komisii a Výboru EÚ pre leteckú bezpečnosť aktualizované informácie o stave výstražných funkcií SAFA a TCO vrátane štatistík výstražných správ o leteckých dopravcoch, ktorí podliehajú zákazu vykonávania leteckej dopravy.

            Leteckí dopravcovia Únie

                     (10)

                     V nadväznosti na analýzu agentúry týkajúcu sa informácií z inšpekcií na odbavovacej ploche, ktoré sa uskutočnili v lietadlách leteckých dopravcov Únie, ako aj informácií z normalizačných inšpekcií, ktoré vykonala agentúra, ktorú dopĺňali aj informácie vychádzajúce z osobitných inšpekcií a auditov, ktoré vykonali vnútroštátne orgány civilného letectva, niektoré členské štáty prijali určité opatrenia na presadzovanie a informovali o nich Komisiu a Výbor EÚ pre leteckú bezpečnosť.

                     (11)

                     Členské štáty opakovane zdôraznili, že sú pripravené vykonať to, čo bude potrebné, ak by relevantné bezpečnostné informácie poukazovali na bezprostredné bezpečnostné riziká v dôsledku nedodržiavania príslušných bezpečnostných noriem zo strany leteckých dopravcov Únie.

            Leteckí dopravcovia z Bieloruska

                     (12)

                     Leteckí dopravcovia z Bieloruska neboli ešte nikdy zaradení do prílohy A alebo B k nariadeniu (ES) č. 474/2006.

                     (13)

                     Komisia pokračovala v monitorovaní pokroku, ktorý dosiahol príslušný orgán Bieloruska, konkrétne bieloruský letecký úrad (ďalej len „AD-BLR“), pokiaľ ide o posilňovanie jeho spôsobilostí, s cieľom zabezpečiť, aby sa prevádzka leteckých dopravcov, ktorí získali osvedčenie v Bielorusku, vykonávala v súlade s medzinárodnými bezpečnostnými normami.

                     (14)

                     Komisia, agentúra a zástupcovia úradu AD-BLR usporiadali 8. októbra 2020 technické stretnutie, aby prediskutovali opatrenia prijaté úradom AD-BLR vrátane opatrení na riešenie bezpečnostných obáv agentúry zistených počas technických posúdení vykonaných na účely počiatočného hodnotenia a priebežného monitorovania oprávnení TCO podľa nariadenia Komisie (EÚ) č. 452/2014.

                     (15)

                     Počas tohto stretnutia úrad AD-BLR poskytol informácie o svojej novej organizačnej štruktúre vrátane náboru a odbornej prípravy zamestnancov, fungovania oddelenia kvality, stavu opätovného udeľovania osvedčení leteckým dopravcom, ktorí získali osvedčenie od úradu AD-BLR, a dočasných obmedzení, ktoré úrad uložil niektorým leteckým dopravcom, ako aj o činnostiach vykonávaných v rámci svojho programu dohľadu. Úrad AD-BLR takisto poznamenal, že vykonávanie plánu nápravných opatrení vypracovaného v reakcii na nedostatky zistené počas hodnotiacej návštevy Únie na mieste v marci 2019 sa ukončilo.

                     (16)

                     Komisia 17. novembra 2020 informovala Výbor EÚ pre leteckú bezpečnosť o vysvetleniach, ktoré poskytol úrad AD-BLR. Na tomto základe, aj keď existujú isté nedostatky v súvislosti s určitými leteckými dopravcami, ktorí získali osvedčenie od úradu AD-BLR, ktoré si vyžadujú nápravu, ako napríklad neprispôsobenie programu údržby typu prevádzky lietadla alebo nedostatky zistené v riadení komponentov s určeným obdobím kontroly alebo s obmedzenou životnosťou, neoprávňujú na zaradenie daných leteckých dopravcov do prílohy A k nariadeniu (ES) č. 474/2006.

                     (17)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Bieloruska.

                     (18)

                     Členské štáty by mali naďalej overovať, či leteckí dopravcovia, ktorí získali osvedčenie v Bielorusku, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v prípade všetkých uvedených dopravcov v súlade s nariadením (EÚ) č. 965/2012.

                     (19)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania súladu s medzinárodnými bezpečnostnými normami hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Dominikánskej republiky

                     (20)

                     Leteckí dopravcovia z Dominikánskej republiky neboli ešte nikdy zaradení do prílohy A alebo B k nariadeniu (ES) č. 474/2006.

                     (21)

                     Zástupcovia Komisie, agentúry a členských štátov v dňoch 27. až 31. januára 2020 uskutočnili hodnotiacu návštevu Únie na mieste v priestoroch Instituto Dominicano de Aviación Civil (Dominikánsky úrad civilného letectva, ďalej len „IDAC“) v Dominikánskej republike. Zatiaľ čo výsledky tejto návštevy ukázali, že úrad IDAC má spôsobilosti na dohľad nad činnosťami leteckej dopravy v Dominikánskej republike, zistilo sa niekoľko nedostatkov v systéme bezpečnostného dohľadu. Tieto nedostatky však nevyvolávajú bezprostredné bezpečnostné obavy. Úrad IDAC vypracoval plán nápravných opatrení na riešenie zistených nedostatkov a 15. apríla 2020 ho zaslal Komisii.

                     (22)

                     Úrad IDAC 4. novembra 2020 predložil správu o pokroku pri vykonávaní svojho plánu nápravných opatrení. Táto správa o pokroku obsahovala podrobné informácie o každom z identifikovaných nedostatkov, ako je analýza základných príčin, vykonávané nápravné opatrenie a súvisiaci pokrok, rôzne úlohy v prípade každého opatrenia a súvisiaci pokrok, ako aj podrobné následné kroky. Úrad IDAC odhaduje, že plán nápravných opatrení je splnený na 87,66 %.

                     (23)

                     Na základe tejto správy sa Komisia domnieva, že úrad IDAC má v tejto fáze potrebné schopnosti a ochotu riešiť bezpečnostné nedostatky zistené počas návštevy a že účinne vykonáva svoj akčný plán. Z týchto dôvodov nebolo potrebné vypočutie úradu IDAC pred Výborom EÚ pre leteckú bezpečnosť.

                     (24)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Dominikánskej republiky.

                     (25)

                     Členské štáty by mali naďalej overovať, či leteckí dopravcovia, ktorí získali osvedčenie v Dominikánskej republike, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v prípade všetkých uvedených dopravcov v súlade s nariadením (EÚ) č. 965/2012.

                     (26)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania súladu s medzinárodnými bezpečnostnými normami hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Kazachstanu

                     (27)

                     Leteckí dopravcovia z Kazachstanu boli v roku 2016 (6) vyradení z prílohy A k nariadeniu (ES) č. 474/2006.

                     (28)

                     Vo februári 2020 Komisia v dôsledku zjavného poklesu bezpečnostného dohľadu zo strany príslušných orgánov v Kazachstane začala konzultácie podľa článku 3 ods. 2 nariadenia (ES) č. 473/2006. Výboru EÚ pre leteckú bezpečnosť bol na stretnutí v máji 2020 poskytnutý prehľad situácie v oblasti bezpečnostného dohľadu v Kazachstane.

                     (29)

                     V nadväznosti na stretnutie Výboru EÚ pre leteckú bezpečnosť v máji 2020 Komisia a agentúra udržiavali nepretržitý kontakt s Výborom pre civilné letectvo Kazachstanu (ďalej len „CAC KZ“) a s Leteckým úradom Kazachstanu, a. s. (ďalej len „AAK“) s cieľom zhromaždiť ďalšie údaje a informácie. Komisiu konkrétne zaujímalo zrušenie osvedčenia leteckého prevádzkovateľa (AOC) spoločnosti Sigma Airlines úradom AAK z bezpečnostných dôvodov.

                     (30)

                     Dňa 16. októbra 2020 sa uskutočnilo stretnutie Komisie, agentúry, členských štátov a zástupcov výboru CAC KZ a úradu AAK. Úrad AAK poskytol komplexný prehľad svojich funkcií, vykonávania bezpečnostného dohľadu vrátane aktualizácie zoznamu držiteľov AOC, registrovaných lietadiel, nehôd, vážnych incidentov a leteckých udalostí a svojich opatrení na presadzovanie. Poskytol aj prehľad svojich činností dohľadu, plánov, pokiaľ ide o nábor a odbornú prípravu technického personálu, a svoj strategický prístup k technickému rozvoju v kontexte budovania kapacít v oblasti bezpečnosti letectva. Okrem toho úrad AAK informoval o vývoji ďalších postupov dohľadu, posilnenom vykonávaní programu bezpečnostného dohľadu a o krokoch prijatých na vykonávanie systému riadenia kvality.

                     (31)

                     Úrad AAK vysvetlil, že spolu s výborom CAC KZ prijíma opatrenia na zlepšenie bezpečnostného dohľadu v Kazachstane vrátane potrebnej zmeny vnútroštátneho právneho rámca, čo by malo viesť k lepšiemu funkčnému oddeleniu dvoch príslušných leteckých úradov (úradu AAK a výboru CAC KZ).

                     (32)

                     Podľa momentálne dostupných informácií vrátane posúdení oprávnení TCO zo strany agentúry a informácií, ktoré poskytol úrad AAK pred stretnutím 16. októbra 2020, ako aj počas neho, sa zdá, že na riešenie bezpečnostnej situácie v Kazachstane sa vynakladá značné úsilie, ktorého výsledkom je pokrok. Hoci Komisia berie na vedomie opatrenia, ktoré sa doteraz prijali, bude pokračovať vo svojom monitorovaní a posudzovaní ďalšieho vývoja situácie. V tejto súvislosti má Komisia v úmysle uskutočniť s pomocou agentúry a členských štátov hodnotiacu návštevu Únie na mieste v Kazachstane.

                     (33)

                     Vzhľadom na spomenuté dôkazy o opatreniach prijatých úradom AAK a výborom CAC KZ a v súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Kazachstanu.

                     (34)

                     Členské štáty by mali naďalej overovať, či leteckí dopravcovia, ktorí získali osvedčenie v Kazachstane, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v prípade všetkých uvedených dopravcov v súlade s nariadením (EÚ) č. 965/2012.

                     (35)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania súladu s medzinárodnými bezpečnostnými normami hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Moldavska

                     (36)

                     Leteckí dopravcovia z Moldavska s výnimkou troch leteckých dopravcov Air Moldova, Fly One a Aerotranscargo boli v roku 2019 (7) zaradení do prílohy A k nariadeniu (ES) č. 474/2006.

                     (37)

                     Na žiadosť Moldavska a v rámci priebežných monitorovacích činností sa 23. júla 2020 uskutočnilo stretnutie Komisie a zástupcov Úradu civilného letectva Moldavska (ďalej len „CAAM“), počas ktorého úrad CAAM poskytol prehľad svojich funkcií vrátane základných zásad vykonávania bezpečnostného dohľadu. Medzi ďalšie informácie, ktoré poskytol úrad CAAM, patril prehľad vývoja a aktuálny stav ich plánu nápravných opatrení na riešenie pripomienok a odporúčaní vyplývajúcich z hodnotiacej návštevy Únie na mieste vo februári 2019.

                     (38)

                     Úrad CAAM okrem toho 31. júla 2020 v nadväznosti na technické stretnutie poskytol dodatočné informácie o pokroku dosiahnutom v súvislosti s plánom nápravných opatrení na riešenie bezpečnostných nedostatkov zistených počas hodnotiacej návštevy Únie na mieste. Na základe poskytnutých informácií sa zdá, že úrad CAAM dosiahol určitý pokrok vo vykonávaní medzinárodných bezpečnostných noriem. V súčasnosti však neexistuje dostatok dôkazov, ktoré by odôvodňovali zrušenie prevádzkových obmedzení pre leteckých dopravcov z Moldavska. Poskytnuté informácie o zlepšeniach by sa mali ďalej overovať, najlepšie počas hodnotiacej návštevy Únie na mieste v Moldavsku.

                     (39)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Moldavska.

                     (40)

                     Členské štáty by mali naďalej overovať, či leteckí dopravcovia, ktorí získali osvedčenie v Moldavsku, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v prípade všetkých uvedených dopravcov v súlade s nariadením (EÚ) č. 965/2012.

                     (41)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania súladu s medzinárodnými bezpečnostnými normami hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Pakistanu

                     (42)

                        Pakistan International Airlines bol zaradený do prílohy B k nariadeniu (ES) č. 474/2006 v marci 2007 (8) a v novembri 2007 (9) bol z nej vyradený.

                     (43)

                     Z vyhlásenia pakistanského federálneho ministra pre leteckú dopravu z 24. júna 2020 vyplynulo, že vysoký počet preukazov spôsobilosti pilotov, ktoré vydal Úrad pre civilné letectvo Pakistanu (ďalej len „PCAA“), bol získaný podvodnými spôsobmi.

                     (44)

                     Táto udalosť, a aj s prihliadnutím na nedostatočne účinné vykonávanie systému manažmentu bezpečnosti, viedla agentúru k pozastaveniu platnosti oprávnení TCO pre Pakistan International Airlines a Vision Air s účinnosťou od 1. júla 2020. K tomuto rozhodnutiu prispel zjavný nedostatok účinného dohľadu zo strany úradu PCAA v súlade s medzinárodnými bezpečnostnými normami.

                     (45)

                     Komisia 1. júla 2020 otvorila konzultácie s úradom PCAA v súlade s článkom 3 ods. 2 nariadenia (ES) č. 473/2006. Komisia požiadala úrad PCAA, aby poskytol informácie o svojej reakcii na vyhlásenie federálneho ministra. Komisia si vyžiadala najmä informácie o dohľade nad pakistanskými registrovanými leteckými dopravcami vrátane ich systémov manažmentu bezpečnosti, ako aj dôkazy o tom, že podobná situácia sa nevyskytuje v iných odvetviach, ako je osvedčovanie palubných sprievodcov alebo udeľovanie osvedčení inžinierom údržby.

                     (46)

                     V dňoch 9. júla a 25. septembra 2020 sa uskutočnili technické stretnutia s úradom PCAA s cieľom prediskutovať poskytnuté informácie a prijaté opatrenia.

                     (47)

                     Úrad PCAA bol pri rokovaniach s Komisiou spolupracujúci a transparentný. Informoval Komisiu, že jeho preskúmanie situácie v konečnom dôsledku viedlo k zrušeniu alebo pozastaveniu podvodných preukazov spôsobilosti, ako aj k rozhodnutiu zastaviť vydávanie nových licencií od konca júna 2020. Úrad PCAA takisto informoval, že boli zavedené nové pravidlá v oblasti letectva s cieľom riešiť nastolené otázky a že v prípade potreby sa prijali opatrenia na presadzovanie práva. Pokiaľ ide o dohľad nad systémom manažmentu bezpečnosti, úrad PCAA pripustil, že jeho vykonávanie je v počiatočnom štádiu. Zdá sa, že úrad PCAA ešte stále musí účinne identifikovať základné príčiny svojich problémov a riešiť ich udržateľným spôsobom.

                     (48)

                     Podľa momentálne dostupných informácií vrátane informácií agentúry o posúdení oprávnení TCO je zrejmé, že úrad PCAA vynakladá značné úsilie na prijatie nápravných opatrení potrebných na riešenie zistenej bezpečnostnej situácie v Pakistane. Hoci Komisia berie na vedomie opatrenia, ktoré sa doteraz prijali, bude pokračovať vo svojom monitorovaní a posudzovaní ďalšieho vývoja situácie. V tejto súvislosti má Komisia v úmysle uskutočniť s pomocou agentúry a členských štátov hodnotiacu návštevu Únie na mieste v Pakistane.

                     (49)

                     Vzhľadom na spomenuté dôkazy o opatreniach prijatých úradom PCAA a v súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov z Pakistanu.

                     (50)

                     Členské štáty by mali naďalej overovať, či leteckí dopravcovia, ktorí získali osvedčenie v Pakistane, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v prípade všetkých uvedených dopravcov v súlade s nariadením (EÚ) č. 965/2012.

                     (51)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania súladu s medzinárodnými bezpečnostnými normami hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Ruska

                     (52)

                     Komisia, agentúra a príslušné orgány členských štátov naďalej dôsledne monitorovali úroveň bezpečnosti leteckých dopravcov, ktorí získali osvedčenie v Rusku a ktorí prevádzkujú lety v Únii, a to aj prioritným vykonávaním inšpekcií na odbavovacej ploche, ktoré sa majú vykonávať v prípade určitých ruských leteckých dopravcov v súlade s nariadením (EÚ) č. 965/2012.

                     (53)

                     Zástupcovia Komisie a agentúry sa 22. októbra 2020 stretli so zástupcami Ruského federálneho úradu pre leteckú dopravu (ďalej len „FATA“) s cieľom preskúmať úroveň bezpečnosti leteckých dopravcov, ktorí získali osvedčenie v Rusku, na základe správ o inšpekciách na odbavovacej ploche vykonaných v období od 15. apríla 2019 do 15. októbra 2020, a identifikovať prípady, kde by mal úrad FATA posilniť svoje činnosti dohľadu.

                     (54)

                     Preskúmanie inšpekcií na odbavovacej ploche v rámci programu SAFA u leteckých dopravcov, ktorí získali osvedčenie v Rusku, neodhalilo žiadne významné alebo opakujúce sa bezpečnostné nedostatky.

                     (55)

                     Podľa momentálne dostupných informácií vrátane informácií, ktoré poskytol úrad FATA na stretnutí, Komisia usudzuje, že úrad FATA má v tomto štádiu potrebné schopnosti a ochotu riešiť bezpečnostné nedostatky. Z týchto dôvodov nebolo potrebné vypočutie ruských leteckých úradov alebo leteckých dopravcov, ktorí získali osvedčenie v Rusku, pred Výborom EÚ pre leteckú bezpečnosť.

                     (56)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, spočívajúcu v zaradení leteckých dopravcov z Ruska.

                     (57)

                     Členské štáty by mali naďalej overovať, či určití leteckí dopravcovia z Ruska skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v súlade s nariadením (EÚ) č. 965/2012.

                     (58)

                     Ak by uvedené inšpekcie poukázali na bezprostredné bezpečnostné riziko v dôsledku nedodržiavania medzinárodných bezpečnostných noriem, Komisia môže uložiť príslušným leteckým dopravcom s osvedčením vydaným v Rusku zákaz vykonávať leteckú dopravu a zaradiť ich do prílohy A alebo B k nariadeniu (ES) č. 474/2006.

                     (59)

                     Nariadenie (ES) č. 474/2006 by sa preto malo zodpovedajúcim spôsobom zmeniť.

                     (60)

                     V článkoch 5 a 6 nariadenia (ES) č. 2111/2005 sa uznáva potreba prijímať rozhodnutia rýchlo a v prípade potreby naliehavo vzhľadom na dôsledky pre bezpečnosť. V záujme ochrany citlivých informácií a cestujúcej verejnosti je preto nevyhnutné, aby sa rozhodnutia prijaté v súvislosti s aktualizáciou zoznamu leteckých dopravcov, ktorí podliehajú zákazu alebo obmedzeniu vykonávania leteckej dopravy v rámci Únie, uverejnili a nadobudli účinnosť bezprostredne po ich prijatí.

                     (61)

                     Opatrenia stanovené v tomto nariadení sú v súlade so stanoviskom Výboru EÚ pre leteckú bezpečnosť zriadeného nariadením (ES) č. 2111/2005,

               PRIJALA TOTO NARIADENIE:

            Článok 1
            Nariadenie (ES) č. 474/2006 sa mení takto:

                        1.

                        Príloha A sa nahrádza znením prílohy I k tomuto nariadeniu.

                        2.

                        Príloha B sa nahrádza znením prílohy II k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. decembra 2020

                  Za Komisiu

                  v mene predsedníčky

               Adina VĂLEAN

                  členka Komisie

            (1)  Ú. v. EÚ L 344, 27.12.2005, s. 15.

            (2)  Nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 14).

            (3)  Nariadenie Komisie (ES) č. 473/2006 z 22. marca 2006, ktorým sa stanovujú implementačné pravidlá pre zoznam leteckých dopravcov Spoločenstva, ktorí podliehajú zákazu vykonávania leteckej dopravy v rámci Spoločenstva, uvedený v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 8).

            (4)  Nariadenie Komisie (EÚ) č. 452/2014 z 29. apríla 2014, ktorým sa stanovujú technické požiadavky a administratívne postupy týkajúce sa letovej prevádzky prevádzkovateľov z tretích krajín podľa nariadenia Európskeho parlamentu a Rady (ES) č. 216/2008 (Ú. v. EÚ L 133, 6.5.2014, s. 12).

            (5)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012, s. 1).

            (6)  Vykonávacie nariadenie Komisie (EÚ) 2016/2214 z 8. decembra 2016, ktorým sa mení nariadenie (ES) č. 474/2006, pokiaľ ide o zoznam týkajúci sa leteckých dopravcov, ktorí podliehajú zákazu vykonávania leteckej dopravy v rámci Únie (Ú. v. EÚ L 334, 9.12.2016, s. 6).

            (7)  Vykonávacie nariadenie Komisie (EÚ) 2019/618 z 15. apríla 2019, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Ú. v. EÚ L 106, 17.4.2019, s. 1).

            (8)  Nariadenie Komisie (ES) č. 235/2007 z 5. marca 2007, ktorým sa mení a dopĺňa nariadenie Komisie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 66, 6.3.2007, s. 3).

            (9)  Nariadenie Komisie (ES) č. 1400/2007 z 28. novembra 2007, ktorým sa mení a dopĺňa nariadenie Komisie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 311, 29.11.2007, s. 12).

            PRÍLOHA I

                     „PRÍLOHA A

                        ZOZNAM LETECKÝCH DOPRAVCOV, KTORÍ PODLIEHAJÚ ZÁKAZU VYKONÁVANIA LETECKEJ DOPRAVY V RÁMCI ÚNIE, S VÝNIMKAMI (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC) alebo číslo prevádzkovej licencie

                                 Trojmiestne označenie ICAO

                                 Štát prevádzkovateľa

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Surinam

                                    IRAN ASEMAN AIRLINES

                                 FS-102

                                 IRC

                                 Irán

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigéria

                                    AIR ZIMBABWE (PVT)

                                 177/04

                                 AZW

                                 Zimbabwe

                                    Všetci leteckí dopravcovia, ktorí získali osvedčenie od afganských orgánov zodpovedných za regulačný dohľad, vrátane

                                    Afganistan

                                    ARIANA AFGHAN AIRLINES

                                 AOC 009

                                 AFG

                                 Afganistan

                                    KAM AIR

                                 AOC 001

                                 KMF

                                 Afganistan

                                    Všetci leteckí dopravcovia, ktorí získali osvedčenie od angolských orgánov zodpovedných za regulačný dohľad, s výnimkou dopravcov TAAG Angola Airlines a Heli Malongo, vrátane

                                    Angola

                                    AEROJET

                                 AO-008/11-07/17 TEJ

                                 TEJ

                                 Angola

                                    GUICANGO

                                 AO-009/11-06/17 YYY

                                 Neznámy

                                 Angola

                                    AIR JET

                                 AO-006/11-08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Neznámy

                                 Angola

                                    HELIANG

                                 AO 007/11-08/18 YYY

                                 Neznámy

                                 Angola

                                    SJL

                                 AO-014/13-08/18YYY

                                 Neznámy

                                 Angola

                                    SONAIR

                                 AO-002/11-08/17 SOR

                                 SOR

                                 Angola

                                    Všetci leteckí dopravcovia, ktorí získali osvedčenie od arménskych orgánov zodpovedných za regulačný dohľad, vrátane

                                    Arménsko

                                    AIRCOMPANY ARMENIA

                                 AM AOC 065

                                 NGT

                                 Arménsko

                                    ARMENIA AIRWAYS

                                 AM AOC 063

                                 AMW

                                 Arménsko

                                    ARMENIAN HELICOPTERS

                                 AM AOC 067

                                 KAV

                                 Arménsko

                                    ATLANTIS ARMENIAN AIRLINES

                                 AM AOC 068

                                 AEU

                                 Arménsko

                                    ATLANTIS EUROPEAN AIRWAYS

                                 AM AOC 017

                                 LUR

                                 Arménsko

                                    MARS AVIA

                                 AM AOC 066

                                 MRS

                                 Arménsko

                                    SKYBALL

                                 AM AOC 069

                                 neuvádza sa

                                 Arménsko

                                    Všetci leteckí dopravcovia, ktorí získali osvedčenie od orgánov Konga (Brazzaville) zodpovedných za regulačný dohľad, vrátane

                                    Kongo (Brazzaville)

                                    CANADIAN AIRWAYS CONGO

                                 CG-CTA 006

                                 Neznámy

                                 Kongo (Brazzaville)

                                    EQUAFLIGHT SERVICES

                                 CG-CTA 002

                                 EKA

                                 Kongo (Brazzaville)

                                    EQUAJET

                                 RAC06-007

                                 EKJ

                                 Kongo (Brazzaville)

                                    TRANS AIR CONGO

                                 CG-CTA 001

                                 TSG

                                 Kongo (Brazzaville)

                                    SOCIETE NOUVELLE AIR CONGO

                                 CG-CTA 004

                                 Neznámy

                                 Kongo (Brazzaville)

                                    Všetci leteckí dopravcovia, ktorí získali osvedčenie od orgánov Konžskej demokratickej republiky (KDR) zodpovedných za regulačný dohľad, vrátane

                                    Konžská demokratická republika (KDR)

                                    AIR FAST CONGO

                                 AAC/DG/OPS-09/03

                                 Neznámy

                                 Konžská demokratická republika (KDR)

                                    AIR KATANGA

                                 AAC/DG/OPS-09/08

                                 Neznámy

                                 Konžská demokratická republika (KDR)

                                    BUSY BEE CONGO

                                 AAC/DG/OPS-09/04

                                 Neznámy

                                 Konžská demokratická republika (KDR)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Neznámy

                                 Konžská demokratická republika (KDR)

                                    CONGO AIRWAYS

                                 AAC/DG/OPS-09/01

                                 Neznámy

                                 Konžská demokratická republika (KDR)

                                    KIN AVIA

                                 AAC/DG/OPS-09/10

                                 Neznámy

                                 Konžská demokratická republika (KDR)

                                    MALU AVIATION

                                 AAC/DG/OPS-09/05

                                 Neznámy

                                 Konžská demokratická republika (KDR)

                                    SERVE AIR CARGO

                                 AAC/DG/OPS-09/07

                                 Neznámy

                                 Konžská demokratická republika (KDR)

                                    SWALA AVIATION

                                 AAC/DG/OPS-09/06

                                 Neznámy

                                 Konžská demokratická republika (KDR)

                                    MWANT JET

                                 AAC/DG/OPS-09/09

                                 Neznámy

                                 Konžská demokratická republika
                                 (KDR)

                                    Všetci leteckí dopravcovia, ktorí získali osvedčenie od džibutských orgánov zodpovedných za regulačný dohľad, vrátane

                                    Džibutsko

                                    DAALLO AIRLINES

                                 Neznámy

                                 DAO

                                 Džibutsko

                                    Všetci leteckí dopravcovia, ktorí získali osvedčenie od orgánov Rovníkovej Guiney zodpovedných za regulačný dohľad, vrátane

                                    Rovníková Guinea

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Rovníková Guinea

                                    Cronos AIRLINES

                                 2011/0004/MTTCT/DGAC/SOPS

                                 Neznámy

                                 Rovníková Guinea

                                    Všetci leteckí dopravcovia, ktorí získali osvedčenie od eritrejských orgánov zodpovedných za regulačný dohľad, vrátane

                                    Eritrea

                                    ERITREAN AIRLINES

                                 AOC č. 004

                                 ERT

                                 Eritrea

                                    NASAIR ERITREA

                                 AOC č. 005

                                 NAS

                                 Eritrea

                                    Všetci leteckí dopravcovia, ktorí získali osvedčenie od kirgizských orgánov zodpovedných za regulačný dohľad, vrátane

                                    Kirgizsko

                                    AIR COMPANY AIR KG

                                 50

                                 Neznámy

                                 Kirgizsko

                                    AIR MANAS

                                 17

                                 MBB

                                 Kirgizsko

                                    AVIA TRAFFIC COMPANY

                                 23

                                 AVJ

                                 Kirgizsko

                                    SKY KG AIRLINES

                                 41

                                 KGK

                                 Kirgizsko

                                    TEZ JET

                                 46

                                 TEZ

                                 Kirgizsko

                                    Všetci leteckí dopravcovia, ktorí získali osvedčenie od libérijských orgánov zodpovedných za regulačný dohľad

                                    Libéria

                                    Všetci leteckí dopravcovia, ktorí získali osvedčenie od líbyjských orgánov zodpovedných za regulačný dohľad, vrátane

                                    Líbya

                                    AFRIQIYAH AIRWAYS

                                 007/01

                                 AAW

                                 Líbya

                                    AIR LIBYA

                                 004/01

                                 TLR

                                 Líbya

                                    AL MAHA AVIATION

                                 030/18

                                 Neznámy

                                 Líbya

                                    BURAQ AIR

                                 002/01

                                 BRQ

                                 Líbya

                                    GLOBAL AVIATION AND SERVICES

                                 008/05

                                 GAK

                                 Líbya

                                    LIBYAN AIRLINES

                                 001/01

                                 LAA

                                 Líbya

                                    LIBYAN WINGS AIRLINES

                                 029/15

                                 LWA

                                 Líbya

                                    PETRO AIR

                                 025/08

                                 PEO

                                 Líbya

                                    Všetci leteckí dopravcovia, ktorí získali osvedčenie od moldavských orgánov zodpovedných za regulačný dohľad, s výnimkou dopravcov Air Moldova, Fly One a Aerotranscargo, vrátane

                                    Moldavsko

                                    Î.M „VALAN ICC“ SRL

                                 MD009

                                 VLN

                                 Moldavsko

                                    CA „AIM AIR“ SRL

                                 MD015

                                 AAM

                                 Moldavsko

                                    CA „AIR STORK“ SRL

                                 MD018

                                 MSB

                                 Moldavsko

                                    Î M „MEGAVIATION“ SRL

                                 MD019

                                 ARM

                                 Moldavsko

                                    CA „PECOTOX-AIR“ SRL

                                 MD020

                                 PXA

                                 Moldavsko

                                    CA „TERRA AVIA“ SRL

                                 MD022

                                 TVR

                                 Moldavsko

                                    CA „FLY PRO“ SRL

                                 MD023

                                 PVV

                                 Moldavsko

                                    Všetci leteckí dopravcovia, ktorí získali osvedčenie od nepálskych orgánov zodpovedných za regulačný dohľad, vrátane

                                    Nepál

                                    AIR DYNASTY HELI. S.

                                 035/2001

                                 Neznámy

                                 Nepál

                                    ALTITUDE AIR

                                 085/2016

                                 Neznámy

                                 Nepál

                                    BUDDHA AIR

                                 014/1996

                                 BHA

                                 Nepál

                                    FISHTAIL AIR

                                 017/2001

                                 Neznámy

                                 Nepál

                                    SUMMIT AIR

                                 064/2010

                                 Neznámy

                                 Nepál

                                    HELI EVEREST

                                 086/2016

                                 Neznámy

                                 Nepál

                                    HIMALAYA AIRLINES

                                 084/2015

                                 HIM

                                 Nepál

                                    KAILASH HELICOPTER SERVICES

                                 087/2018

                                 Neznámy

                                 Nepál

                                    MAKALU AIR

                                 057A/2009

                                 Neznámy

                                 Nepál

                                    MANANG AIR PVT

                                 082/2014

                                 Neznámy

                                 Nepál

                                    MOUNTAIN HELICOPTERS

                                 055/2009

                                 Neznámy

                                 Nepál

                                    PRABHU HELICOPTERS

                                 081/2013

                                 Neznámy

                                 Nepál

                                    NEPAL AIRLINES CORPORATION

                                 003/2000

                                 RNA

                                 Nepál

                                    SAURYA AIRLINES

                                 083/2014

                                 Neznámy

                                 Nepál

                                    SHREE AIRLINES

                                 030/2002

                                 SHA

                                 Nepál

                                    SIMRIK AIR

                                 034/2000

                                 Neznámy

                                 Nepál

                                    SIMRIK AIRLINES

                                 052/2009

                                 RMK

                                 Nepál

                                    SITA AIR

                                 033/2000

                                 Neznámy

                                 Nepál

                                    TARA AIR

                                 053/2009

                                 Neznámy

                                 Nepál

                                    YETI AIRLINES

                                 037/2004

                                 NYT

                                 Nepál

                                    Všetci leteckí dopravcovia, ktorí získali osvedčenie od orgánov Svätého Tomáša a Princovho ostrova zodpovedných za regulačný dohľad, vrátane

                                    Svätý Tomáš a Princov ostrov

                                    AFRICA’S CONNECTION

                                 10/AOC/2008

                                 ACH

                                 Svätý Tomáš a Princov ostrov

                                    STP AIRWAYS

                                 03/AOC/2006

                                 STP

                                 Svätý Tomáš a Princov ostrov

                                    Všetci leteckí dopravcovia, ktorí získali osvedčenie orgánov Sierry Leone zodpovedných za regulačný dohľad

                                    Sierra Leone

                                    Všetci leteckí dopravcovia, ktorí získali osvedčenie od sudánskych orgánov zodpovedných za regulačný dohľad, vrátane

                                    Sudán

                                    ALFA AIRLINES SD

                                 54

                                 AAJ

                                 Sudán

                                    BADR AIRLINES

                                 35

                                 BDR

                                 Sudán

                                    BLUE BIRD AVIATION

                                 11

                                 BLB

                                 Sudán

                                    ELDINDER AVIATION

                                 8

                                 DND

                                 Sudán

                                    GREEN FLAG AVIATION

                                 17

                                 GNF

                                 Sudán

                                    HELEJETIC AIR

                                 57

                                 HJT

                                 Sudán

                                    KATA AIR TRANSPORT

                                 9

                                 KTV

                                 Sudán

                                    KUSH AVIATION CO.

                                 60

                                 KUH

                                 Sudán

                                    NOVA AIRWAYS

                                 46

                                 NOV

                                 Sudán

                                    SUDAN AIRWAYS CO.

                                 1

                                 SUD

                                 Sudán

                                    SUN AIR

                                 51

                                 SNR

                                 Sudán

                                    TARCO AIR

                                 56

                                 TRQ

                                 Sudán

               “

               (1)  Leteckým dopravcom uvedeným v prílohe A by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.

            PRÍLOHA II

                     „PRÍLOHA B

                        ZOZNAM LETECKÝCH DOPRAVCOV, KTORÝCH VYKONÁVANIE LETECKEJ DOPRAVY PODLIEHA PREVÁDZKOVÝM OBMEDZENIAM V RÁMCI ÚNIE (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC)

                                 Trojmiestne označenie ICAO

                                 Štát prevádzkovateľa

                                 Obmedzenie pre typ lietadla

                                 Registrové značky a prípadne sériové výrobné čísla lietadiel podliehajúcich obmedzeniu

                                 Štát registrácie

                                    AIR SERVICE COMORES

                                 06-819/TA-15/DGACM

                                 KMD

                                 Komory

                                 Všetky lietadlá s výnimkou: LET 410 UVP.

                                 Všetky lietadlá s výnimkou: D6-CAM (851336).

                                 Komory

                                    IRAN AIR

                                 FS100

                                 IRA

                                 Irán

                                 Všetky lietadlá typu Fokker F100 a typu Boeing B747.

                                 Lietadlá typu Fokker F100, ako sa uvádza v AOC; lietadlá typu Boeing B747, ako sa uvádza v AOC.

                                 Irán

                                    AIR KORYO

                                 GAC-AOC/KOR-01

                                 KOR

                                 Severná Kórea

                                 Všetky lietadlá s výnimkou: 2 lietadlá typu Tu-204.

                                 Všetky lietadlá s výnimkou: P-632, P-633.

                                 Severná Kórea

               “

               (1)  Leteckým dopravcom uvedeným v prílohe B by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.


title: Vykonávacie nariadenie Komisie (EÚ) 2020/1993 zo 4. decembra 2020, ktorým sa podľa nariadenia Európskeho parlamentu a Rady (EÚ) 2015/2283 povoľuje umiestnenie biomasy kvasiniek (Yarrowia lipolytica) s obsahom selénu na trh ako novej potraviny a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  7.12.2020

                  SK

                  Úradný vestník Európskej únie

                  L 410/62

         VYKONÁVACIE NARIADENIE KOMISIE (EÚ) 2020/1993
         zo 4. decembra 2020,
         ktorým sa podľa nariadenia Európskeho parlamentu a Rady (EÚ) 2015/2283 povoľuje umiestnenie biomasy kvasiniek (Yarrowia lipolytica) s obsahom selénu na trh ako novej potraviny a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Vykonávacím nariadením Komisie (EÚ) 2019/760 (3) sa v súlade s nariadením (EÚ) 2015/2283 povolilo umiestnenie biomasy kvasiniek Yarrowia lipolytica na trh ako novej potraviny na použitie vo výživových doplnkoch v zmysle vymedzenia v smernici Európskeho parlamentu a Rady 2002/46/ES (4), okrem výživových doplnkov pre dojčatá a malé deti.

                     (4)

                     Spoločnosť Skotan S.A. (ďalej len „žiadateľ“) predložila Komisii 21. septembra 2018 v súlade s článkom 10 ods. 1 nariadenia (EÚ) 2015/2283 žiadosť o umiestnenie biomasy kvasiniek Yarrowia lipolytica s obsahom selénu ako novej potraviny na trh Únie. Žiadateľ požiadal o schválenie biomasy kvasiniek Yarrowia lipolytica obohatenej o selén na použitie vo výživových doplnkoch v zmysle vymedzenia v smernici 2002/46/ES, okrem výživových doplnkov pre dojčatá a malé deti v zmysle vymedzenia v nariadení Európskeho parlamentu a Rady (EÚ) č. 609/2013 (5). Najvyššie prípustné množstvá navrhované žiadateľom sú 0,2 g denne pre deti vo veku od 3 do 9 rokov a 1 g denne pre dospievajúcich a dospelých.

                     (5)

                     V súlade s článkom 10 ods. 3 nariadenia (EÚ) 2015/2283 sa Komisia 18. februára 2019 obrátila na Európsky úrad pre bezpečnosť potravín (ďalej len „úrad“) a požiadala ho, aby vykonal posúdenie biomasy kvasiniek (Yarrowia lipolytica) s obsahom selénu ako novej potraviny a vydal vyplývajúce vedecké stanovisko.

                     (6)

                     Úrad prijal 18. decembra 2019„Vedecké stanovisko k bezpečnosti biomasy kvasiniek Yarrowia lipolytica s obsahom selénu ako novej potraviny podľa nariadenia (EÚ) 2015/2283“ (6). Uvedené stanovisko spĺňa požiadavky článku 11 nariadenia (EÚ) 2015/2283.

                     (7)

                     V uvedenom stanovisku úrad dospel k záveru, že v prípade biomasy kvasiniek (Yarrowia lipolytica) s obsahom selénu neexistujú pri navrhovaných množstvách použitia obavy o bezpečnosť. Úrad takisto usúdil, že selén získaný z biomasy kvasiniek obsahujúcich selén (Yarrowia lipolytica) je rovnako bezpečný ako selén z iných zdrojov potravy.

                     (8)

                     Úrad takisto uviedol, že pri množstvách použitia, ktoré navrhol žiadateľ, by príjem novej potraviny v kombinácii s bežnou stravou s vysokým obsahom selénu mohol viesť k tomu, že celkový príjem selénu by prekročil prípustnú hornú úroveň príjmu selénu stanovenú Vedeckým výborom pre potraviny (7), a to vo všetkých cieľových skupinách obyvateľstva, okrem detí vo veku od 7 do 9 rokov.

                     (9)

                     Vzhľadom na pripomienku úradu týkajúcu sa kombinovaného príjmu selénu žiadateľ predložil Komisii upravenú žiadosť, pokiaľ ide o podmienky používania biomasy kvasiniek (Yarrowia lipolytica) s obsahom selénu, najmä pokiaľ ide o najvyššie prípustné množstvá novej potraviny vo výživových doplnkoch a skupiny obyvateľstva, pre ktoré sú výživové doplnky určené. Žiadateľ navrhol, aby sa nová potravina používala vo výživových doplnkoch určených pre bežnú populáciu vo veku od 4 rokov v množstvách od 50 mg/deň do 800 mg/deň, čo by viedlo k príjmu selénu, ktorý by spolu s príjmom selénu v bežnej strave s vysokým obsahom selénu neprekročil prípustnú hornú úroveň príjmu selénu.

                     (10)

                     Komisia sa domnieva, že stanovisko úradu a zmenené podmienky používania, o ktoré požiadal žiadateľ, poskytujú dostatočné dôvody na to, aby sa mohlo konštatovať, že biomasa kvasiniek (Yarrowia lipolytica) s obsahom selénu pri navrhovaných spôsoboch použitia a v navrhovaných množstvách, pri použití vo výživových doplnkoch, je v súlade s článkom 12 ods. 1 nariadenia (EÚ) 2015/2283.

                     (11)

                     Nariadenie (EÚ) 2017/2470 by sa preto malo zodpovedajúcim spôsobom zmeniť.

                     (12)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Biomasa kvasiniek (Yarrowia lipolytica) s obsahom selénu špecifikovaná v prílohe k tomuto nariadeniu sa zaraďuje do únijného zoznamu povolených nových potravín podľa vykonávacieho nariadenia (EÚ) 2017/2470.

               2.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe.

            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. decembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Vykonávacie nariadenie Komisie (EÚ) 2019/760 z 13. mája 2019, ktorým sa podľa nariadenia Európskeho parlamentu a Rady (EÚ) 2015/2283 povoľuje umiestnenie biomasy kvasiniek Yarrowia lipolytica na trh ako novej potraviny a mení vykonávacie nariadenie Komisie (EÚ) 2017/2470 (Ú. v. EÚ L 125, 14.5.2019, s. 13).

            (4)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa výživových doplnkov (Ú. v. ES L 183, 12.7.2002, s. 51).

            (5)  Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v. EÚ L 181, 29.6.2013, s. 35).

            (6)  Vestník EFSA (EFSA Journal) 2020 18(1):5992.

            (7)  SCF (Vedecký výbor pre potraviny), 2000. Stanovisko Vedeckého výboru pre potraviny týkajúce sa prípustnej hornej hranice príjmu selénu. SCF/CS/NUT/UPPLEV/25 Final, 18 s

            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:

                        1.

                        V tabuľke 1 (Povolené nové potraviny) sa vkladá tento zápis:

                                    Povolená nová potravina

                                    Podmienky, za ktorých možno novú potravinu používať

                                    Doplňujúce špecifické požiadavky na označovanie

                                    Ďalšie požiadavky

                                    „Biomasa kvasiniek
                                       (Yarrowia lipolytica) s obsahom selénu

                                       Konkrétna kategória potravín

                                       Maximálne hodnoty

                                    Názov novej potraviny na označení potravín, ktoré ju obsahujú, je „biomasa kvasiniek (Yarrowia lipolytica) s obsahom selénu“.
                                    Na označení výživových doplnkov obsahujúcich biomasu kvasiniek (Yarrowia lipolytica) s obsahom selénu sa uvádza, že tieto výživové doplnky by nemali konzumovať dojčatá a deti mladšie ako 4 roky/deti mladšie ako 7 rokov/deti mladšie ako 11 rokov/deti a dospievajúci mladší ako 18 rokov (*1).

                                    Výživové doplnky v smernici 2002/46/ES  (1) nesprávne vymedzené ako „potravinové doplnky“, okrem výživových doplnkov pre dojčatá a deti vo veku do 4 rokov.

                                    50 mg/deň pre deti vo veku od 4 do 6 rokov, výsledkom je 10 μg selénu na deň
                                    100 mg/deň pre deti vo veku od 7 do 10 rokov, výsledkom je 20 μg selénu na deň
                                    500 mg/deň pre dospievajúcich vo veku od 11 do 17 rokov, výsledkom je 100 μg selénu na deň
                                    800 mg/deň pre dospelých, výsledkom je 160 μg selénu za deň

                        2.

                        V tabuľke 2 (Špecifikácie) sa vkladá tento zápis:

                                    Povolená nová potravina

                                    Špecifikácie

                                    „Biomasa kvasiniek (Yarrowia lipolytica) s obsahom selénu

                                       Opis/definícia:

                                    Nová potravina je vysušená a tepelne usmrtená biomasa kvasiniek Yarrowia lipolytica s obsahom selénu.
                                    Nová potravina sa vyrába fermentáciou za prítomnosti seleničitanu sodného, po ktorej nasleduje niekoľko krokov čistenia vrátane kroku tepelného usmrcovania kvasiniek, aby sa zabezpečila neprítomnosť životaschopných buniek Yarrowia lipolytica v novej potravine.

                                       Charakteristiky/Zloženie

                                    Celkový obsah selénu: 165 – 200 μg/g
                                    Selenometionín: (2) 100 – 140 μg/g
                                    Bielkoviny: 40 – 50 g/100 g
                                    Vláknina: 24 – 32 g/100 g
                                    Cukry: < 1 g/100 g
                                    Tuky: 6 – 12 g/100 g
                                    Celkový popol: ≤ 15 %
                                    Voda: ≤ 5 %
                                    Sušina: ≥ 95 %

                                       Ťažké kovy:

                                    Olovo: ≤ 3,0 mg/kg
                                    Kadmium: ≤ 1,0 mg/kg
                                    Ortuť: ≤ 0,1 mg/kg

                                       Mikrobiologické kritériá:

                                    Celkový počet aeróbnych mikroorganizmov: ≤ 5 × 103 JTK/g
                                    Celkový počet kvasiniek a plesní: ≤ 102 JTK/g
                                    Životaschopné bunky kvasiniek Yarrowia lipolytica
                                        (3): < 10 JTK/g (t. j. detekčný limit)
                                    Koliformné baktérie: ≤ 10 JTK/g

                                       Salmonella spp.: Neprítomná v 25 g
                                    JTK: jednotky tvoriace kolónie

               (1)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa výživových doplnkov (Ú. v. ES L 183, 12.7.2002, s. 51).

               (*1)  V závislosti od vekovej skupiny, pre ktorú je výživový doplnok určený.“

               (2)  Vyjadrené ako selén.

               (3)  Uplatňuje sa vo všetkých fázach po kroku tepelného ošetrenia, aby sa zaručila neprítomnosť životaschopných buniek kvasiniek Yarrowia lipolytica, test treba vykonať bezprostredne po kroku tepelného ošetrenia. Musia byť zavedené opatrenia na zabránenie krížovej kontaminácii životaschopnými bunkami kvasiniek Yarrowia lipolytica počas balenia a/alebo skladovania novej potraviny.“


title: Vykonávacie nariadenie Komisie (EÚ) 2020/2007 z 8. decembra 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 1-dekanol, 1,4-dimetylnaftalén, 6-benzyladenín, acechinocyl, Adoxophyes orana granulovirus, síran hlinitý, amisulbróm, Aureobasidium pullulans (kmene DSM 14940 a DSM 14941), azadirachtín, Bacillus pumilus QST 2808, benalaxyl-M, bixafén, bupirimát, Candida oleophila kmeň O, chlorantraniliprol, fosforitan sodný, ditianón, dodín, emamektín, flubendiamid, fluometurón, fluxapyroxad, flutriafol, hexytiazox, imazamox, ipkonazol, izoxabén, kyselina L-askorbová, sírové vápno, pomarančový olej, Paecilomyces fumosoroseus kmeň FE 9901, pendimetalín, penflufén, pentiopyrad, fosfonáty draselné, prosulfurón, Pseudomonas sp. kmeň DSMZ 13134, pyridalyl, pyriofenón, pyroxsulám, chinmerak, kyselina S-abscisová, sedaxán, sintofén, tiosíran sodný, spinetoram, spirotetramat, Streptomyces lydicus kmeň WYEC 108, tau-fluvalinát, tebufenozid, tembotrión, tiénkarbazón, valifenalát, fosfid zinočnatý

text:
                  9.12.2020

                  SK

                  Úradný vestník Európskej únie

                  L 414/10

         VYKONÁVACIE NARIADENIE KOMISIE (EÚ) 2020/2007
         z 8. decembra 2020,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 1-dekanol, 1,4-dimetylnaftalén, 6-benzyladenín, acechinocyl, Adoxophyes orana granulovirus, síran hlinitý, amisulbróm, Aureobasidium pullulans (kmene DSM 14940 a DSM 14941), azadirachtín, Bacillus pumilus QST 2808, benalaxyl-M, bixafén, bupirimát, Candida oleophila kmeň O, chlorantraniliprol, fosforitan sodný, ditianón, dodín, emamektín, flubendiamid, fluometurón, fluxapyroxad, flutriafol, hexytiazox, imazamox, ipkonazol, izoxabén, kyselina L-askorbová, sírové vápno, pomarančový olej, Paecilomyces fumosoroseus kmeň FE 9901, pendimetalín, penflufén, pentiopyrad, fosfonáty draselné, prosulfurón, Pseudomonas sp. kmeň DSMZ 13134, pyridalyl, pyriofenón, pyroxsulám, chinmerak, kyselina S-abscisová, sedaxán, sintofén, tiosíran sodný, spinetoram, spirotetramat, Streptomyces lydicus kmeň WYEC 108, tau-fluvalinát, tebufenozid, tembotrión, tiénkarbazón, valifenalát, fosfid zinočnatý
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky považované za schválené podľa nariadenia (ES) č. 1107/2009, zatiaľ čo v časti B sa uvádzajú účinné látky schválené podľa nariadenia (ES) č. 1107/2009 a v časti E sa uvádzajú účinné látky schválené podľa nariadenia (ES) č. 1107/2009 ako látky, ktoré sa majú nahradiť.

                     (2)

                     Platnosť schválení účinných látok 1-dekanol, 6-benzyladenín, acechinocyl, síran hlinitý, amisulbróm, azadirachtín, bupirimát, Candida oleophila kmeň O, chlorantraniliprol, ditianón, dodín, emamektín, flubendiamid, fluometurón, flutriafol, hexytiazox, imazamox, ipkonazol, izoxabén, kyselina L-askorbová, sírové vápno, pomarančový olej, Paecilomyces fumosoroseus kmeň FE9901, pendimetalín, prosulfurón, chinmerak, kyselina S-abscisová, sintofén, tiosíran sodný, spinetoram, spirotetramat, tau-fluvalinát, tebufenozid, tembotrión, tiénkarbazón, valifenalát a fosfid zinočnatý uplynie medzi 30. aprílom 2024 a 31. októbrom 2024. Keďže sa však na uvedené účinné látky bude uplatňovať vykonávacie nariadenie Komisie (EÚ) 2020/1740 (3), ktorým sa zároveň posunie dátum predloženia dokumentácie na podporu obnovenia schválenia o 3 mesiace skôr, je potrebné stanoviť krátkodobé predĺženie príslušných období platnosti schválenia daných učinných látok, aby sa zachoval dátum predloženia dokumentácie, ako sa vyžaduje podľa vykonávacieho nariadenia Komisie (EÚ) č. 844/2012 (4), keďže žiadatelia potrebujú čas na prípravu a predloženie dokumentácie v požadovanom formáte.

                     (3)

                     Okrem toho, pokiaľ ide o emamektín, z informácií, ktoré poskytol žiadateľ, vyplýva, že v dôsledku pandémie ochorenia COVID-19 došlo k oneskoreniam pri príprave dokumentácie na účely obnovenia, a to napriek maximálnemu úsiliu žiadateľa o zmiernenie takýchto oneskorení. Holandsko, ktoré je určeným spravodajským členským štátom pre emamektín, výnimočne súhlasilo s tým, že žiadosť o obnovenie schválenia, ako sa vyžaduje vo vykonávacom nariadení (EÚ) 2020/1740, prijme do 30. novembra 2021. Obdobie platnosti schválenia emamektínu by sa preto malo predĺžiť aj s prihliadnutím na toto dodatočné obdobie.

                     (4)

                     Okrem toho, pokiaľ ide o chlorantraniliprol, z informácií, ktoré poskytol žiadateľ, vyplýva, že v dôsledku pandémie ochorenia COVID-19 došlo k oneskoreniu pri príprave žiadosti o obnovenie, a to napriek maximálnemu úsiliu žiadateľa o zmiernenie takýchto oneskorení. Írsko, ktoré je určeným spravodajským členským štátom pre chlorantraniliprol, výnimočne súhlasilo s tým, že žiadosť o obnovenie schválenia, ako sa vyžaduje vo vykonávacom nariadení (EÚ) 2020/1740, prijme do 31. decembra 2021. Obdobie platnosti schválenia chlorantraniliprolu by sa preto malo predĺžiť aj s prihliadnutím na toto dodatočné obdobie.

                     (5)

                     Vykonávacím rozhodnutím Komisie C/2018/3434 (5) sa stanovil pracovný program, ktorým sa zoskupujú podobné účinné látky a určujú priority na základe zváženia bezpečnosti pre zdravie ľudí a zvierat alebo životné prostredie.

                     (6)

                     S cieľom zabezpečiť vyvážené rozdelenie zodpovedností a práce medzi členskými štátmi, ktoré pôsobia ako spravodajcovia a spoluspravodajcovia, a so zreteľom na zdroje potrebné na posúdenie a rozhodovanie je vhodné predĺžiť obdobia platnosti schválenia určitých účinných látok, ako sa stanovuje vo vykonávacom rozhodnutí C/2018/3434. Obdobia platnosti schválenia účinných látok 1,4-dimetylnaftalén, Adoxophyes orana granulovirus, Aureobasidium pullulans (kmene DSM 14940 a DSM 14941), Bacillus pumilus QST 2808, benalaxyl-M, Pseudomonas sp. kmeň DSMZ 13134, pyridalyl, pyriofenón, pyroxsulám a Streptomyces lydicus kmeň WYEC 108 by sa mali predĺžiť o jeden rok. Z rovnakých dôvodov je vhodné predĺžiť obdobia platnosti schválenia účinných látok bixafén, Candida oleophila kmeň O, fosforitan sodný, fluxapyroxad, Paecilomyces fumosoroseus kmeň FE 9901, penflufén, pentiopyrad, fosfonáty draselné a sedaxán o jeden až tri roky.

                     (7)

                     Nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (8)

                     Vzhľadom na účel článku 17 prvého odseku nariadenia (ES) č. 1107/2009, pokiaľ ide o prípady, keď nebola predložená žiadna žiadosť o obnovenie schválenia v súlade s článkom 5 ods. 1 vykonávacieho nariadenia (EÚ) 2020/1740 do troch rokov pred príslušným dátumom uplynutia platnosti stanoveným v prílohe k tomuto nariadeniu, Komisia obnoví dátum uplynutia platnosti schválenia tak, ako bol dátum pred prijatím tohto nariadenia, alebo ho stanoví na čo najskorší možný dátum, ktorý nasleduje po tomto dátume.

                     (9)

                     Vzhľadom na účel článku 17 prvého odseku nariadenia (ES) č. 1107/2009, ak Komisia prijme nariadenie stanovujúce, že schválenie účinnej látky uvedenej v prílohe k tomuto nariadeniu sa neobnoví, pretože nie sú splnené kritériá schválenia, Komisia stanoví dátum uplynutia platnosti schválenia na rovnaký dátum, ako bol dátum pred prijatím tohto nariadenia alebo na dátum prijatia nariadenia, ktorým sa neobnovuje schválenie účinnej látky, podľa toho, ktorý z týchto dátumov nastane neskôr. Ak Komisia prijatím nariadenia rozhodne o obnovení platnosti schválenia účinnej látky uvedenej v prílohe k tomuto nariadeniu, podľa daných okolností stanoví čo najskorší možný dátum uplatňovania.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k nariadeniu (EÚ) č. 540/2011 sa týmto mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 8. decembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) 2020/1740 z 20. novembra 2020, ktorým sa stanovujú ustanovenia potrebné na vykonávanie postupu obnovenia schválenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa zrušuje vykonávacie nariadenie Komisie (EÚ) č. 844/2012 (Ú. v. EÚ L 392, 23.11.2020, s. 20).

            (4)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (5)  Vykonávacie rozhodnutie Komisie zo 6. júna 2018 o vypracovaní pracovného programu pre posudzovanie žiadostí o obnovenie schválení účinných látok, ktorých platnosť sa skončí v roku 2022, 2023 a 2024 v súlade s nariadením Európskeho parlamentu a Rady (ES) č. 1107/2009. C/2018/3434 final. (Ú. v. EÚ C 195, 7.6.2018, s. 20).

            PRÍLOHA
            Príloha k nariadeniu (EÚ) č. 540/2011 sa mení takto:
            Časť A sa mení takto:

                        1.

                        V šiestom stĺpci „schválenie platí do“ sa v položke 311, chinmerak, dátum 30. apríla 2024 nahrádza dátumom 31. júla 2024.

                        2.

                        V šiestom stĺpci „schválenie platí do“ sa v položke 314, fosfid zinočnatý, dátum 30. apríla 2024 nahrádza dátumom 31. júla 2024.

                        3.

                        V šiestom stĺpci „schválenie platí do“ sa v položke 317, 6-benzyladenín, dátum 31. mája 2024 nahrádza dátumom 31. augusta 2024.

                        4.

                        V šiestom stĺpci „schválenie platí do“ sa v položke 323, dodín, dátum 31. mája 2024 nahrádza dátumom 31. augusta 2024.

                        5.

                        V šiestom stĺpci „schválenie platí do“ sa v položke 328, tau-fluvalinát, dátum 31. mája 2024 nahrádza dátumom 31. augusta 2024.

                        6.

                        V šiestom stĺpci „schválenie platí do“ sa v položke 330, bupirimát, dátum 31. mája 2024 nahrádza dátumom 31. augusta 2024.

                        7.

                        V šiestom stĺpci „schválenie platí do“ sa v položke 333, 1-dekanol, dátum 31. mája 2024 nahrádza dátumom 31. augusta 2024.

                        8.

                        V šiestom stĺpci „schválenie platí do“ sa v položke 334, izoxabén, dátum 31. mája 2024 nahrádza dátumom 31. augusta 2024.

                        9.

                        V šiestom stĺpci „schválenie platí do“ sa v položke 335, fluometurón, dátum 31. mája 2024 nahrádza dátumom 31. augusta 2024.

                        10.

                        V šiestom stĺpci „schválenie platí do“ sa v položke 341, sintofén, dátum 31. mája 2024 nahrádza dátumom 31. augusta 2024.

                        11.

                        V šiestom stĺpci „schválenie platí do“ sa v položke 343, azadirachtín, dátum 31. mája 2024 nahrádza dátumom 31. augusta 2024.

                        12.

                        V šiestom stĺpci „schválenie platí do“ sa v položke 345, sírové vápno, dátum 31. mája 2024 nahrádza dátumom 31. augusta 2024.

                        13.

                        V šiestom stĺpci „schválenie platí do“ sa v položke 346, síran hlinitý, dátum 31. mája 2024 nahrádza dátumom 31. augusta 2024.

                        14.

                        V šiestom stĺpci „schválenie platí do“ sa v položke 350, tebufenozid, dátum 31. mája 2024 nahrádza dátumom 31. augusta 2024.

                        15.

                        V šiestom stĺpci „schválenie platí do“ sa v položke 351, ditianón, dátum 31. mája 2024 nahrádza dátumom 31. augusta 2024.

                        16.

                        V šiestom stĺpci „schválenie platí do“ sa v položke 352, hexytiazox, dátum 31. mája 2024 nahrádza dátumom 31. augusta 2024.

                        17.

                        V šiestom stĺpci „schválenie platí do“ sa v položke 353, flutriafol, dátum 31. mája 2024 nahrádza dátumom 31. augusta 2024.

                  Časť B sa mení takto:

                        1.

                        V šiestom stĺpci „schválenie platí do“ sa v položke 24, fluxapyroxad, dátum 31. decembra 2022 nahrádza dátumom 31. mája 2025.

                        2.

                        V šiestom stĺpci „schválenie platí do“ sa v položke 26, Adoxophyes orana granulovirus, dátum 31. januára 2023 nahrádza dátumom 31. januára 2024.

                        3.

                        V šiestom stĺpci „schválenie platí do“ sa v položke 37, Candida oleophila, kmeň O, dátum 30. septembra 2023 nahrádza dátumom 31. decembra 2024.

                        4.

                        V šiestom stĺpci „schválenie platí do“ sa v položke 39, Paecilomyces fumosoroseus kmeň FE 9901, dátum 30. septembra 2023 nahrádza dátumom 31. decembra 2024.

                        5.

                        V šiestom stĺpci „schválenie platí do“ sa v položke 40, Fosfonáty draselné, dátum 30. septembra 2023 nahrádza dátumom 31. januára 2026.

                        6.

                        V šiestom stĺpci „schválenie platí do“ sa v položke 43, Bixafén, dátum 30. septembra 2023 nahrádza dátumom 31. mája 2025.

                        7.

                        V šiestom stĺpci „schválenie platí do“ sa v položke 48, Sedaxán, dátum 31. januára 2024 nahrádza dátumom 31. mája 2025.

                        8.

                        V šiestom stĺpci „schválenie platí do“ sa v položke 49, emamektín, dátum 30. apríla 2024 nahrádza dátumom 30. novembra 2024.

                        9.

                        V šiestom stĺpci „schválenie platí do“ sa v položke 50, Pseudomonas sp. kmeň DSMZ 13134, dátum 31. januára 2024 nahrádza dátumom 31. januára 2025.

                        10.

                        V šiestom stĺpci „schválenie platí do“ sa v položke 52, Aureobasidium pullulans (kmene DSM 14940 a DSM 14941), dátum 31. januára 2024 nahrádza dátumom 31. januára 2025.

                        11.

                        V šiestom stĺpci „schválenie platí do“ sa v položke 53, Pyriofenón, dátum 31. januára 2024 nahrádza dátumom 31. januára 2025.

                        12.

                        V šiestom stĺpci „schválenie platí do“ sa v položke 54, Fosforitan sodný, dátum 31. januára 2024 nahrádza dátumom 31. januára 2026.

                        13.

                        V šiestom stĺpci „schválenie platí do“ sa v položke 55, Penflufén, dátum 31. januára 2024 nahrádza dátumom 31. mája 2025.

                        14.

                        V šiestom stĺpci „schválenie platí do“ sa v položke 56, pomarančový olej, dátum 30. apríla 2024 nahrádza dátumom 31. júla 2024.

                        15.

                        V šiestom stĺpci „schválenie platí do“ sa v položke 57, pentiopyrad, dátum 30. apríla 2024 nahrádza dátumom 31. mája 2025.

                        16.

                        V šiestom stĺpci „schválenie platí do“ sa v položke 58, benalaxyl-M, dátum 30. apríla 2024 nahrádza dátumom 30. apríla 2025.

                        17.

                        V šiestom stĺpci „schválenie platí do“ sa v položke 59, tembotrión, dátum 30. apríla 2024 nahrádza dátumom 31. júla 2024.

                        18.

                        V šiestom stĺpci „schválenie platí do“ sa v položke 60, spirotetramat, dátum 30. apríla 2024 nahrádza dátumom 31. júla 2024.

                        19.

                        V šiestom stĺpci „schválenie platí do“ sa v položke 61, pyroxsulám, dátum 30. apríla 2024 nahrádza dátumom 30. apríla 2025.

                        20.

                        V šiestom stĺpci „schválenie platí do“ sa v položke 62, chlorantraniliprol, dátum 30. apríla 2024 nahrádza dátumom 31. decembra 2024.

                        21.

                        V šiestom stĺpci „schválenie platí do“ sa v položke 63, tiosíran sodný, dátum 30. apríla 2024 nahrádza dátumom 31. júla 2024.

                        22.

                        V šiestom stĺpci „schválenie platí do“ sa v položke 64, pyridalyl, dátum 30. júna 2024 nahrádza dátumom 30. júna 2025.

                        23.

                        V šiestom stĺpci „schválenie platí do“ sa v položke 68, 1,4-dimetylnaftalén, dátum 30. júna 2024 nahrádza dátumom 30. júna 2025.

                        24.

                        V šiestom stĺpci „schválenie platí do“ sa v položke 69, amisulbróm, dátum 30. júna 2024 nahrádza dátumom 30. septembra 2024.

                        25.

                        V šiestom stĺpci „schválenie platí do“ sa v položke 65, kyselina S-abscisová, dátum 30. júna 2024 nahrádza dátumom 30. septembra 2024.

                        26.

                        V šiestom stĺpci „schválenie platí do“ sa v položke 66, kyselina L-askorbová, dátum 30. júna 2024 nahrádza dátumom 30. septembra 2024.

                        27.

                        V šiestom stĺpci „schválenie platí do“ sa v položke 67, spinetoram, dátum 30. júna 2024 nahrádza dátumom 30. septembra 2024.

                        28.

                        V šiestom stĺpci „schválenie platí do“ sa v položke 70, valifenalát, dátum 30. júna 2024 nahrádza dátumom 30. septembra 2024.

                        29.

                        V šiestom stĺpci „schválenie platí do“ sa v položke 71, tiénkarbazón, dátum 30. júna 2024 nahrádza dátumom 30. septembra 2024.

                        30.

                        V šiestom stĺpci „schválenie platí do“ sa v položke 72, acechinocyl, dátum 31. augusta 2024 nahrádza dátumom 30. novembra 2024.

                        31.

                        V šiestom stĺpci „schválenie platí do“ sa v položke 73, ipkonazol, dátum 31. augusta 2024 nahrádza dátumom 30. novembra 2024.

                        32.

                        V šiestom stĺpci „schválenie platí do“ sa v položke 74, flubendiamid, dátum 31. augusta 2024 nahrádza dátumom 30. novembra 2024.

                        33.

                        V šiestom stĺpci „schválenie platí do“ sa v položke 75, bacillus pumilus QST 2808, dátum 31. augusta 2024 nahrádza dátumom 31. augusta 2025.

                        34.

                        V šiestom stĺpci „schválenie platí do“ sa v položke 79, streptomyces lydicus kmeň WYEC 108, dátum 31. decembra 2024 nahrádza dátumom 31. decembra 2025.

                  Časť E sa mení takto:

                        1.

                        V šiestom stĺpci „schválenie platí do“ sa v položke 6, prosulfurón, dátum 30. apríla 2024 nahrádza dátumom 31. júla 2024.

                        2.

                        V šiestom stĺpci „schválenie platí do“ sa v položke 7, pendimetalín, dátum 31. augusta 2024 nahrádza dátumom 30. novembra 2024.

                        3.

                        V šiestom stĺpci „schválenie platí do“ sa v položke 8, imazamox, dátum 31. októbra 2024 nahrádza dátumom 31. januára 2025.